# doñv
## Brezhoneg
### Etimologiezh

    Kar d'ar ger dañvad.
    Testeniekaet en henvrezhoneg (dom) hag en krennvrezhoneg (doff).
    Da geñveriañ gant ar gerioù dof en kembraeg, dov en kerneveureg, dam en heniwerzhoneg.

### Anv-gwan

doñv /ˈdɔ̃ː/
| Derez | Furm |
| Derez-plaen | doñv |
| Derez-uheloc'h | doñvoc'h |
| Derez-uhelañ | doñvañ |
| Derez-estlammiñ | doñvat |
* A vev e-ser mab-den da reiñ skoazell pe zudi dezhañ (diwar-benn an anevaled).
** Da vevelien gantañ e oa daou erer doñv [...]. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 36.)
** Kizhier doñv, aes ober flourig dezho. — (Tad Medar, An Tri Aotrou, 1981, p. 113.)
* Aes da zaremprediñ (diwar-benn an dud).
** Al loen a wele an dra-se hag a deue doñvoc'h-doñvañ, laouenoc'h-laouenañ bemdez, [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 109.)
** [...] ha hi da vlejal o welout peseurt evnig a oa va hini : ur pikol touseg o chom en un toull er voger ha deut da vezañ doñv, [...]. — (Jarl Priel, Va Zammig Buhez, Al Liamm, 1954, p. 14.)
* Aes mont ganto (diwar-benn ar merc'hed).

### Barzhoneg

* Mor, da wagou pouner ha goude ho disken Ho laka reiz ha donv evel denved tener A anavez pell-zo mouez karet o mesaër ? [Meuleudi Breiz ha Breiziz]

#### Gerioù enepster

(1)
* dizoñv
* gouez

#### Deveradoù

* doñvaat
* doñvapl
* doñvaer
* doñvañ
* doñvidigezh

#### Troidigezhioù

* galleg : (1) domestique , apprivoisé ; (3) facile
* kembraeg : dof
* kerneveureg : dov
* saozneg : tame